section_heading: Obrazovanje
paragraph_text: Također zanimljivo je spomenuti da je 1990. škola imala daleko najveći broj učenika, 1440, a bila je predviđena za 800 tako da se dio nastave održavao u prostorijama Mjesnog odbora "Turnić" nedaleko od škole. Za niže razrede nastava se održavala u čak 4 smjene. Zbog toga je bio plan izgraditi još jednu osnovnu školu na prostoru današnjeg trgovačkog centra "Kaufland", no zbog ratnih neprilika nije došlo do realizacije.